text: भोज स्‍वागत भाषण में जापान के सम्राट अकिहितो ने कहा कि जापान और भारत के बीच राजनयिक सम्‍बन्‍धों की 60वीं वर्षगांठ के अवसर पर उनका और सम्राज्ञी का भारत दौरा एक हर्ष का मौका हैा उन्‍होंने जापान की जनता की ओर से भारतीय संसद को हर साल अगस्‍त में जापान के परमाणु बम पीडि़तों को श्रद्धांजलि अर्पित करने के लिए धन्‍यवाद दिया और उम्‍मीद जताई कि उनकी मौजूदा यात्रा दोनों देशों की जनता के बीच आपसी सहमति को मजबूत बनायेगी और विश्‍वास तथा मैत्री के संबंधों को और सुदृढ़ करेगी।